Babelscape/SREDFM huggingface dataset:
मध्य साइबेरियाई पठार

मध्य साइबेरियाई पठार [[साइबेरिया]] में [[येनिसेय नदी]] और [[लेना नदी]] के बीच स्थित है
मध्य साइबेरियाई पठार () उत्तर एशिया के साइबेरिया इलाक़े में येनिसेय नदी और लेना नदी के बीच में स्थित एक पठार है। इसके अलग-अलग ऊँचाइयों वाले भिन्न हिस्से हैं। इसका कुल क्षेत्रफल ३५ लाख वर्ग किमी है। इसके उत्तर में पूतोराना पहाड़ हैं और इसके दक्षिण में पूर्वी सायन पर्वत और बायकाल पर्वत स्थित हैं। पूर्व में यह पठार याकूत के मैदान की निचली भूमि में बदल जाता है। अगर पूरे साइबेरिया का क्षेत्रफल देखा जाए तो मध्य साइबेरियाई पठार उसका एक-तिहाई हिस्सा है।

इस पठार में छोटी गर्मियाँ और लम्बी भयंकर ठण्ड वाली सर्दियाँ होती हैं। इसके अधिकाँश भाग पर कोणधारी (कॉनिफ़ॅरस) वृक्षों के वन फैले हुए हैं। निचली तुन्गुसका नदी इस क्षेत्र की प्रमुख नदी है। यहाँ बहुत से खनिज मिलते हैं, जैसे कि कोयला, लोहा, सोना, प्लैटिनम, हीरा और प्राकृतिक गैस। दक्षिण अफ़्रीका के बाद रूस ही दुनिया का दूसरा सबसे बड़ा प्लैटिनम का उत्पादक है और विश्वभर की ३०% प्लैटिनम आपूर्ति यहीं से आती है।
बटाईदारी

सन् १९४१ में [[संयुक्त राज्य अमेरिका|अमेरिका]] में काम करता एक बटाईदार (शेयरक्रॉपर) किसान परिवार
बटाईदारी कृषि की उस व्यवस्था को कहा जाता है जिसमें ज़मीन का मालिक उसपर काम करने वाले किसान को अपनी ज़मीन का प्रयोग करने का अधिकार इस शर्त पर देता है कि किसान अपनी फ़सल का कुछ हिस्सा उसके हवाले कर देगा। दुनिया भर में बटाईदारी की बहुत सी प्रणालियाँ रही हैं। उदाहरण के लिए भारतीय उपमहाद्वीप में मुग़ल और अंग्रेज़ी ज़माने की ज़मींदारी व्यवस्था में किसी गाँव की ज़मीन को उस गाँव के ज़मींदार की सम्पत्ति माना जाता था और वह गाँव के अन्य निवासियों को उसपर तभी काम करने देता था अगर वे उसे अपनी फ़सल का हिस्सा दें। अमेरिका में 'शेयरक्रॉपिन्ग' (sharecropping), इटली में 'मेत्ज़ाद्रिया' (mezzadria), फ़्रांस में 'मेतायाझ़' (métayage) और स्पेन में 'मेदियेरो' (mediero) इसके अन्य उदाहरण हैं। इस्लामी शरिया क़ानून में भी बाग़ों पर काम करने के लिए एक 'मुसाक़त' नाम की बटाईदारी व्यवथा का उल्लेख है।
संस्थितिविज्ञान

300px|right|thumb|मोबियस स्ट्रिप (Möbius strip) एक ऐसी वस्तु है जिसमें केवल एक तल एवं एक ही कोर (one surface and one edge) है। ऐसे आकारों का अध्ययन 'टोपोलॉजी' के अन्तर्गत किया जाता है।
300px|right|thumb|एक कप से बदललते हुए टोरस का सृजन

संस्थितिविज्ञान या टोपोलॉजी गणित का बड़ा क्षेत्र है। इसे ज्यामिति के विस्तार के रूप में देखा जाता है। इसमें उन गुणों का अध्ययन किया जाता है जो वस्तुओं को सतत रूप से विकृत करने पर उनमें बने रहे हैं। उदाहरण के लिये किसी चीज को बिना फाड़े या साटे हुए तानने पर आने वाली विकृतियाँ। संस्थिति का विकास ज्यामिति तथा समुच्चय सिद्धान्त से हुआ है।

'टोपोलॉजी' शब्द से दो चीजों का बोध होता है : 
: (१) गणित का प्रक्षेत्र (संस्थितिविज्ञान), तथा
: (२) इस प्रक्षेत्र के मूलभूत संकल्पनाओं को पारिभाषित करने के लिए प्रयुक्त समुच्चयों के संघ के लिए

संस्थितिविज्ञान एक विस्तृत क्षेत्र वाला विषय है। इसके कई उपक्षेत्र हैं। इसके कुछ प्रमुख क्षेत्र निम्नांकित है गणित की एक शाखा टोपोलॉजी के सिद्धांतों का प्रयोग किसने किया
*
उपरिचर

उपरिचर कुरुवंश के एक प्रतापी राजा थे। इनका वास्तविक नाम 'वसु' था और 'उपरिचर' इनकी उपाधि थी। ये चंद्रवंशी सुधन्वा की शाखा में उत्पन्न कृती (मतांतर से कृतयज्ञ, कृतक) के पुत्र थे। 

इन्हें मृगया का व्यसन था, लेकिन बाद में यह व्यसन छूट गया और ये तपश्चर्या के प्रति विशेष अनुरक्त हो गए। इंद्र की आज्ञा से इन्होंने चेदि देश पर विजय प्राप्त की जिससे प्रसन्न हो इंद्र ने इन्हें स्फटिक के बना विमान और वैजयंती माला उपहार में दी। ये सदा उक्त विमान में बैठकर आकाश में विचरण करते रहे थे इसलिए इन्हें उपरिचर कहा जाने लगा। इंद्रमाला धारण करने के कारण इन्हें इंद्रमाली नाम भी प्राप्त है। शुक्तिमती नदी को कोलाहल नमक पर्वत रोक रहा है, यह देखकर इन्होंने पाद प्रहार से पर्वत में विवर बना दिया। शक्तिमती उस विवर से बहने लगी और पर्वत के संयोग से उसे एक पुत्र तथा एक पुत्री प्राप्त हुई जिन्हें उसने उपरिचर को दे दिया। पुत्र को राजा ने अपना सेनापति बनाया और गिरिका नाम की उस कन्या के साथ विवाह कर लिया। गिरिका ऋतुमती हुई तो पितरों की आज्ञा से राजा मृगया हेतु वन में चले गए। परंतु पत्नी की याद आते ही वहाँ उनका रेत स्खलित हो गया जिसे उन्होंने एक श्येन के द्वारा अपनती पत्नी के पास भेजा। लकिन मार्ग में एक अन्य श्येन के झपटने से उक्त रेत यमुना में गिरा और उससे मत्स्यरूपा अद्रिका आपन्नसत्वा हुई। अद्रिका धीवर द्वारा पकड़ी गई और चीरने पर उसके पेट से एक पुत्र तथा एक पुत्री मिली जिन्हें राजा को दे दिया गया। मत्स्य नामक पुत्र को राजा ने अपने पास रखा और कन्या धीवर को लौटा दी। यही कन्या मत्स्यगंधा (सत्यवती) के नाम से प्रसिद्ध हुई और इसी से वेदव्यास का जन्म हुआ।
रणवीर सिंह

रणवीर सिंह (; जन्म रणवीर सिंह भवनानी ६ जुलाई १९८५) एक भारतीय अभिनेता है। मुंबई में जन्मे सिंह हमेशा से ही अभिनेता बनना चाहते थे परन्तु कॉलेज के दिनों में उन्हें लगा की अभिनय का ख्याल काफ़ी दूर की बात है और उन्होंने लेखन की ओर लक्ष्य केंद्रित किया। इंडियाना युनिवर्सिटी, ब्लूमिंगटन से बैचलर ऑफ आर्ट्स की डिग्री करते वक्त सिंह पुनः अभिनय की ओर आकर्षित हुए और वापस भारत में आने के बाद उन्होंने मुख्य किरदारों के लिए हिन्दी फ़िल्म उद्योग में ऑडिशन देने शुरू किए।

२०१० में सिंह ने यश राज फ़िल्म्स की नई फ़िल्म "बैंड बाजा बारात" के लिए ऑडिशन दिया और भूमिका प्राप्त करने में सफल रहे। यह रोमांस कॉमेडी शादियों के योजनाकारों पर आधारित थी और रणवीर को एक पारंपरिक दिल्ली के लड़के बिट्टू का किरदार निभाना था। फ़िल्म के निर्देशक मनीष शर्मा ने उन्हें दिल्ली यूनिवर्सिटी के कैम्पस में भोजन अवकाश के दौरान भेजा जहाँ से उन्हें अपने किरदार के लिए प्रेरणा मिली। रिलीज़ के बाद "बैंड बाजा बारात" व्यपतिक और समीक्षा की दृष्टि से हिट फ़िल्म साबित हुई और रणवीर को अपनी भूमिका के लिए सर्वश्रेष्ठ नए पुरुष अभिनेता के फ़िल्मफेयर पुरस्कार से सम्मानित किया गया।
ऐंटिवायरस सॉफ़्टवेयर

एंटीवायरस या एंटी-वायरस सॉफ्टवेयर, कभी कभी एंटी-मैलवेयर सॉफ्टवेयर के रूप में जाना जाता है, मैलवेयर सॉफ्टवेयर का पता लगाने, रोकने और हटाने के लिए प्रयोग किया जाने वाला कंप्यूटर सॉफ्टवेयर है।

इन सॉफ्टवेयरों में कइं प्रकार की तकनीकों का प्रयोग किया जाता है। हस्ताक्षर पर आधारित शोध में पहले से ज्ञात डेटा के प्रकारों को एक्जिक्युटेबल कोड में ढूँढा जाता है, हालांकि यह संभव है कम्प्युटर किसी नए वायरस से प्रभावित हो जाए जिसके हस्ताक्षर अब तक ज्ञात न हो। ऐसी जिरो-डे रुकावटों को दूर करने के लिए ह्युरिस्टिक्स तकनीक का प्रयोग किया जाता है। ऐसी ही एक ह्युरिस्टिक्स तकनीक, जनेरिक हस्ताक्षर, में नए वायरसों को पुराने वायरसों के कोड से मिलाकर देखा जाता है ताकी छोटे कोड में बदलावों को पकडा जा सके। कुछ ऐंटिवायरस सॉफ़्टवेयर एक फाइल क्या करेगी यह देखने के लिए उसे सैंड-बॉक्स मोड में चला कर देखते हैं ताकी भविष्य में अाने वाली रुकावटों व समस्याओं का सामना किया जा सके।
यूराल नदी

विमान से ली गई [[कज़ाख़िस्तान|काज़ाख़स्तान]] में यूराल नदी की एक तस्वीर
[[कैस्पियन सागर]] में यूराल नदी की विचित्र ऊँगली-जैसी [[डेल्टा]] (नदीमुख)
यूराल नदी (), उराल नदी () या झ़ायक नदी () रूस और काज़ाख़स्तान से बहने वाली एक नदी है। यह यूराल पहाड़ों के दक्षिणी भाग में उत्पन्न होती है और १,५११ किमी के लम्बे सफ़र के बाद कैस्पियन सागर में मिल जाती है। वोल्गा नदी और डैन्यूब नदी के बाद यह यूरोप की तीसरी सबसे लम्बी नदी है। कैस्पियन सागर के लिए यह वोल्गा नदी के बाद दूसरा सबसे मुख्य जलस्रोत है।
ख़ज़र लोग

सन् ६५० और ८५० के बीच ख़ज़र [[ख़ागान]]त
ख़ज़र () मध्यकालीन यूरेशिया की एक तुर्की जाति थी जिनका विशाल साम्राज्य आधुनिक रूस के यूरोपीय हिस्से, पश्चिमी कज़ाख़स्तान, पूर्वी युक्रेन, अज़रबेजान, उत्तरी कॉकस (चरकस्सिया, दाग़िस्तान), जोर्जिया, क्राइमिया और उत्तरपूर्वी तुर्की पर विस्तृत था। इनकी राजधानी वोल्गा नदी के किनारे बसा आतील शहर था। ख़ज़र लोगों की ख़ागानत सन् ४४८ से १०४८ तक चली। इसमें कई धर्मों के लोग और, तुर्की जातियों के अलावा, यूराली, स्लावी और अन्य जातियाँ भी रहती थीं। ख़ज़र ख़ागानत रेशम मार्ग पर एक महत्वपूर्ण पड़ाव था और दक्षिण-पश्चिमी एशिया को उत्तरी यूरोप से जोड़ने वाली एक मुख्य कड़ी थी।

मध्यकाल में ख़ज़र शासन ने यहूदी धर्म को अपना लिया था, यद्यपि स्तेपी के अन्य तुर्की जातियों ने सुन्नी इस्लाम अपनाया था।
पोंटिक-कैस्पियाई स्तेपी

thumb|230px|कृष्ण-कैस्पियाई स्तेपी (पोंटिक-कैस्पियाई स्तेपी) दरमियानी हरे-ख़ाकी रंग में है
कृष्ण-कैस्पियाई स्तेपी या पोंटिक-कैस्पियाई स्तेपी () कृष्ण सागर के उत्तर से कैस्पियन सागर के पूर्व के क्षेत्रों तक विस्तृत विशाल स्तेपी मैदानी क्षेत्र को कहते हैं। आधुनिक युग में यह पश्चिमी युक्रेन से रूस के दक्षिणी संघीय क्षेत्र और फिर रूस ही के वोल्गा संघीय क्षेत्र से होता हुआ पश्चिमी काज़ाख़स्तान तक फैला हुआ इलाक़ा है। प्राचीन काल में यह स्किथी लोगों और सरमती लोगों का क्षेत्र हुआ करता था। इस क्षेत्र में सदियों से बहुत से घुड़सवार ख़ानाबदोश क़बीले रहते चले आए हैं जिन्होनें समय-समय पर यूरोप, पश्चिमी एशिया और भारतीय उपमहाद्वीप पर आक्रमण कर के क़ब्ज़ा जमाकर जातियों और देशों के इतिहास बदल दिए हैं। बहुत इतिहासकार मानते हैं कि यह विश्व का पहला इलाक़ा था जहाँ घोड़ों को पालतू बनाया गया। १६वीं से १८वीं शताब्दियों में आख़िरकर इस क्षेत्र पर रूसी साम्राज्य ने अपना नियंत्रण जमा लिया और पहली बार यहाँ के निवासी एक ग़ैर-ख़ानाबदोश व्यवस्था के अधीन हो गए।
अभिकलनात्मक गणित

अभिकलनात्मक गणित (Computational mathematics) ज्ञान के उन क्षेत्रों से संबन्धित है जहाँ अभिकलन की भूमिका बहुत महत्व की है। १९५० के दशक तक अभिकलनात्मक गणित, अनुप्रयुक्त गणित का अलग प्रभाग बन चुका था। इसमें अल्गोरिद्म, आंकिक विधियों (numerical methods) तथा प्रतीकात्मक विधियों (symbolic methods) का अध्ययन किया जाता है।

सम्प्रति, अभिकलनात्मक गणित में निम्नांकित विषय शामिल हैं-

* अभिकलनात्मक विज्ञान (computational science), also known as scientific computation or computational engineering
* solving mathematical problems by संगणक सिमुलेशन (computer simulation) as opposed to analytic methods of अनुप्रयुक्त गणित (applied mathematics)
* numerical methods used in scientific computation, for example numerical linear algebra and numerical solution of partial differential equations
* stochastic methods, such as Monte Carlo methods and other representations of uncertainty in scientific computation, for example stochastic finite elements
* the mathematics of scientific computation (the theoretical side involving mathematical proofs), in particular numerical analysis, the theory of numerical methods (but theory of computation and complexity of algorithms belong to theoretical computer science)
* symbolic computation and computer algebra systems
* computer-assisted research in various areas of mathematics, such as logic (automated theorem proving), discrete mathematics (search for mathematical structures such as groups), number theory (primality testing and factorization), cryptography, and computational algebraic topology
* computational linguistics, the use of mathematical and computer techniques in natural languages
* अभिकलनात्मक ज्यामिति (Computational geometry)
* Computational topology
* Computational number theory
* Algorithmic information theory
* Algorithmic game theory
चग़ताई ख़ानत

thumb|240px|१३वीं सदी में चग़ताई ख़ानत और उसके पड़ोसी
चग़ताई ख़ानत () एक तुर्की-मंगोल ख़ानत थी जिसमें मध्य एशिया के वे क्षेत्र शामिल थे जिनपर चंगेज़ ख़ान के दूसरे बेटे चग़ताई ख़ान का और उसके वंशजों का राज था। आरम्भ में यह ख़ानत मंगोल साम्राज्य का हिस्सा मानी जाती थी लेकिन आगे चलकर पूरी तरह स्वतन्त्र हो गई। अपने चरम पर यह अरल सागर से दक्षिण में आमू दरिया से लेकर आधुनिक चीन और मंगोलिया की सरहद पर अल्ताई पर्वतों तक विस्तृत थी। यह सन् १२२५ से लेकर किसी-न-किसी रूप में १६८७ तक चली। इस ख़ानत के चग़ताई शासक कभी तो तैमूरी राजवंश से मित्रता करते थे और कभी उनसे लड़ते थे। १७वीं सदी में जाकर उइग़ुर नेता आफ़ाक़ ख़ोजा और उनके वंशजों ने पूरे चग़ताई इलाक़े पर क़ब्ज़ा कर के इस ख़ानत को समाप्त कर दिया।
ख़ोक़न्द

thumb|230px|ख़ोक़न्द में ख़ान का महल
ख़ोक़न्द () मध्य एशिया में पूर्वी उज़्बेकिस्तान के फ़रग़ना प्रान्त में स्थित एक शहर है। यह फ़रग़ना वादी के दक्षिण-पश्चिमी छोर पर क़ायम है। ख़ोक़न्द उबेकिस्तान की राजधानी ताशकंद से २२८ किमी दक्षिण-पूर्व में, अन्दीझ़ान शहर से ११५ किमी पश्चिम में और फ़रग़ना शहर से ८८ किमी पश्चिम में स्थित है। इसे कभी-कभी 'हवाओं का शहर' या 'जंगली सूअर का शहर' भी बुलाया जाता है। ख़ोक़न्द कुछ बहुत ही ऐतिहासिक और महत्वपूर्ण व्यापर मार्गों पर स्थित है। एक तो यहाँ से पहाड़ों से होता हुआ पश्चिमोत्तर में ताशकंद को जाता है और दूसरा पश्चिम में ख़ुजन्द की ओर। फ़रग़ना वादी में यातायात का यह एक मुख्य पड़ाव है। सन् १९९९ की जनगणना में इसकी आबादी १,९२,५०० अनुमानित की गई थी।
मोंगके ख़ान

300px|right|thumb|गद्दी पर विराजमान मोंगके ख़ान से मिलते कुछ फ़रियादी
मोंगके ख़ान (; १० जनवरी १२०९ – ११ अगस्त १२५९) मंगोल साम्राज्य का चौथा ख़ागान (सबसे बड़ा ख़ान शासक) था। उसने १ जुलाई १२५१ से ११ अगस्त १२५९ में हुई अपनी मृत्यु तक शासन किया। मोंगके ख़ान मंगोल साम्राज्य से संस्थापक चंगेज़ ख़ान का पोता और उसके सबसे छोटे बेटे तोलुइ ख़ान का बेटा था। उसकी माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला और परवारिक परिस्थितियों पर ऐसा नियंत्रण रखा कि मोंगके मंगोल साम्राज्य का ख़ागान बन सका। मोंगके के नेतृत्व में मंगोलों ने ईराक और सीरिया पर आक्रमण करके उन्हें अपने राज का हिस्सा बनाया। आधुनिक वियतनाम और (दक्षिणी चीन स्थित) नानझाओ राज्य भी मंगोलों के अधीन लाया गया। मोंग्के की मृत्यु के बाद उसका भाई कुबलई ख़ान साम्राज्य का अगला ख़ागान बना।
बड़ा राजन

राजन महादेव नायर उर्फ़ बड़ा राजन (मलयालमः രാജന് മഹാദേവ് നായര്) (स्वर्गवास 1983 सितम्बर 21) मुंबई अन्डरवर्ल्ड के महान डॉन था। चेंबूर के तिलक नगर में उनका प्रमुख अड्डा था।

बचपन में ही पापी पेट ने राजन भाई को अपराध के जीवन की ओर धकेल दिया। विख्रोली में छोटा राजन भाई के साथ मिलकर उन्होंने सिनेमा टिकट को ब्लैक में बेचने का धंधा शुरु किया। 1970 और 1985 के बीच में बड़ा राजन भाई ने अपने खुद का गैंग खड़ा कर दिया। छोटा राजन उनका प्रमुख लेफ्टिनेंट और जिगरी यार था। जय-वीरू जैसी इस जोड़ी ने अपनी करीबी दोस्ती मौत तक निभाई।

मेहनत और लगन से काम कर के राजन भाई ने अपने बिज़नस को आगे बढ़ाया। और अन्डरवर्ल्ड् में प्रतिष्ठा हासिल की। जमीन-संबंधी विवादों को निबटाने में निपुणता प्राप्त करने के साथ-साथ भाई ने पैसे के बदले मशहूर हस्तियों को संरक्षण प्रदान किया। जब माटुंगा के शक्तिशाली तामिल डॉन वरदराजन मुदलियार मद्रास चले गये, तो बड़ा राजन और छोटा राजन भाईलोग ने उनकी विरासत को सम्भाला और आगे बढ़ाया। मुंबई में मुदालियर अन्ना के तस्करी बिज़्नस को राजन् भाई ने करीम लाला और हाजी मस्तान जैसे प्रतिद्वंद्वियों से बचाया। धीरे धीरे उन्होंने चेम्बूर से घाटकोपर इलाके में अपना प्रभाव जमाया।

1976 में जनसेवा की भावना से बड़ा राजन भाई ने तिलकनगर में सहयाद्रि क्रीड़ा संघ की स्थापना की। हिन्दू-मुस्लिम एकता की मिसाल देते हुए राजन भाई ने मश्हूर डॉन दाऊद इब्राहिम के साथ घनिष्ठ संबंध विकसित किया। दाऊद भाई के साथ विश्वासघात करने वाले अमीरज़ादा नवाब खान को मारने की सुपारी राजन भाई ने ली।

ब्लैक टिकट बिज़्नस में प्रतिद्वंद्वी डॉन यशवंत जाधव ने राजान भाई को चुनौती दी। कुछ समय पहले यशवंतभाउ के गैंगस्टर दोस्त फिलिप पन्ढारे ने राजन भाई को लोकल ट्रेन में चाकू मारेला था। थोड़े दिनों के बाद राजन भाई के कुछ आदमी - डॉम्निक, बड़ा तम्बी, अशोक कुंटे, पार्लिया, कम्लाकर, संजीव भोंसले और येड़ा बाला - भाई के छोड़कर यश्वन्तभाउ से जा मिले। अभी राजन भाई के दिल पे चोट लगी, उनको बहुत गुस्सा आया। वो डॉम्निक को सबक सिखाने वास्ते ओडियॉन सिनेमा हाल में पहुँचे। इधर पर भोगीलाल नाम के एक आदमी ने डॉम्निक को छुपाने की कोशिश की। राजन भाई का दिमाग सटक गया और उन्होंने भोगीलाल का बेड़ा गर्क कर दिया। इस हाथापाई में पुलिस कांस्टेबल रामचंद्र खरे और गोरखनाथ सकपाल भी घायल हो गए।

अगले दो वर्षों के भीतर दोनों गैंग की फ़ाइट में सात लोग मारे गए। अंततः, जब राजन भाई ने मुदालियर अन्ना से शिकायत की तो यश्वन्तभाउ की फट गई। मायूस होकर यश्वन्तभाउ ने लोकप्रसिध्द बदमाश अब्दुल कुंजू की मदद ली। अब्दुल भाई और राजन भाई की पुरानी दुश्मनी थी। कुछ टाइम पहले राजन भाई के लोगों ने ने अब्दुल के कुछ आदमियों की पिटाई की थी - ये आदमी चेम्बूर की शेल कालोनी में एक महिला टाइपिस्ट को परेशान कर रहे थे। यह घटना एक घातक प्रतिद्वंद्विता में विकसित हो गई - अब्दुल और राजन दोनों ने एक दूसरे को मारने की कसम खा ली।

अब्दुल भाई ने राजन भाई को मारने की सुपारी अपने पड़ोसी के चंद्रशेखर सफालिका को दी। चंद्रशेखर ने एक एक नौसेना कैडेट के कपड़ों में एस्प्लेनेड अदालत के बाहर बड़ा राजन पीछा किया और एक मोटी किताब की गुहा में छिपाई बंदूक से उन्हें गोली मार दी। इस् तरह 21 सितंबर 1983 को भारत माता के इस महान पुत्र को महानिर्वाण प्राप्त हुआ।

1991 की मलयालम फिल्म "अभिमन्यु" बड़ा राजन के जीवन से प्रेरित थी। इस फिल्म में मोहनलाल एक मलयाली आप्रवासी है, जो मुंबई अंडरवर्ल्ड सरगना बन जाता है।
शक्सगाम नदी

शक्सगाम नदी [[काराकोरम|काराकोरम पर्वतों]] के यहाँ दिख रहे उत्तरपूर्वी क्षेत्र से उत्पन्न होती है
शक्सगाम नदी () सुदूर उत्तरी कश्मीर के काराकोरम पर्वतों से उभरने वाली एक नदी है जो यारकन्द नदी की एक उपनदी भी है। शक्सगाम नदी को केलेचिन नदी और मुज़ताग़ नदी के नामों से भी जाना जाता है। यह काराकोरम शृंखला की गाशेरब्रुम, उरदोक, स्ताग़र, सिन्ग़ी और क्याग़र हिमानियों (ग्लेशियरों) से शुरू होती है और फिर शक्सगाम वादी में काराकोरम शृंखला के साथ-साथ पश्चिमोत्तरी दिशा में चलती है। इसमें शिमशाल ब्रल्दु नदी और फिर ओप्रांग नदी का विलय होता है और इन दोनों संगमों के बीच में शक्सगाम नदी पाकिस्तान और चीन के आपसी समझौते के अनुसार उन दोनों देशों के बीच की अंतरराष्ट्रीय सीमा है। भारत इस बात से पूरा इनकार करता है और इस पूरे क्षेत्र को अपने जम्मू और कश्मीर राज्य का हिस्सा मानता है। सर्दियों में पास के शिमशाल गाँव के लोग इस क्षेत्र का प्रयोग अपने मवेशी चराने के लिए करते हैं और यह तारिम द्रोणी में स्थित इकलौता पाकिस्तान-नियंत्रित इलाक़ा है।
वसुबन्धु

वसुबन्धु बौद्ध नैयायिक थे। वे असंग के कनिष्ठ भ्राता थे। 

वसुबन्धु पहले हीनयानी वैभाषिकवेत्ता थे, बाद में असंग की प्रेरणा से इन्होंने महायान मत स्वीकार किया था। योगाचार के सिद्धांतों पर इनके अनेक महत्वपूर्ण ग्रंथ प्रसिद्ध हैं। ये उच्चकोटि की प्रतिभा से संपन्न महान नैयायिक थे। "तर्कशास्त्र" नामक इनका ग्रंथ बौद्ध न्याय का बेजोड़ ग्रंथ माना जाता है। अपने जीवन का लंबा भाग इन्होंने शाकल, कौशांबी और अयोध्या में बिताया था। ये कुमारगुप्त, स्कंदगुप्त और बालादित्य के समकालिक थे। 490 ई. के लगभग 80 वर्ष की अवस्था में इनका देहांत हुआ था।
अनुगुल

ओड़िशा के अनुगुल जिला के मुख्यालय अनुगुल है।
अनगुल २१.२१ पर स्थित है ° उत्तर ८६.११ ° ई [1] यह समुद्र तल से 195 मीटर (640 फीट) की एक औसत ऊंचाई है। जिले का कुल भौगोलिक क्षेत्रफल 6232 वर्ग किमी है। क्षेत्र की दृष्टि से यह उड़ीसा के 30 जिलों में 11 वीं खड़ा है।
ख़ोतान विभाग

[[चीन]] के [[शिंजियांग|शिंजियांग प्रांत]] (नारंगी रंग) में स्थित ख़ोतान विभाग (लाल रंग)
ख़ोतान विभाग के ज़िले: (१) [[ख़ोतान|ख़ोतान शहर]] (२) ख़ोतान ज़िला (३) क़ाराक़ाश ज़िला (४) [[गूमा ज़िला|गूमा (पिशान) ज़िला]] (५) लोप ज़िला (६) चिरा ज़िला (७) केरीया ज़िला (८) निये (मिनफ़ेंग) ज़िला
ख़ोतान विभाग या होतान विभाग () चीन के शिंजियांग प्रांत का एक प्रशासनिक विभाग है। ख़ोतान विभाग का कुल क्षेत्रफल २,४७,८०० लाख वर्ग किमी है (यानी भारत के उत्तर प्रदेश राज्य से ज़रा बड़ा)। सन् २००३ की जनगणना में इस विभाग की आबादी १८.५ लाख अनुमानित की गई थी (यानी इन्दौर शहर की आबादी से ज़रा कम)। ख़ोतान विभाग की राजधानी ख़ोतान शहर है। इस विभाग का कुछ इलाक़ा भारत के अक्साई चिन क्षेत्र का भाग है, जो १९५० के दशक से चीन के क़ब्ज़े में है लेकिन जिसे भारत अपनी धरती का अंग मानता है।
एपीआई

व्यापक अर्थ में, किसी सॉफ्टवेयर का अप्लिकेशन प्रोग्रामिंग इंटरफेस या 'एपीआई' (API) वह इंटरफेस है जो उस सॉफ्टवेयर के साथ दूसरे सॉफ्टवेयरों के जुड़ने और उसका उपयोग करने के लिये प्रयुक्त होता है। वस्तुतः एपीआई एक विशिष्टता है जो सोफ्टवेयर से जुड़ने और उसका उपयोग करने की प्रक्रिया का वर्णन करता है। एपीआई द्वारा दिया जाने वाला विशिष्टता स्रोत-कोड के रूप में होता है। आजकल महत्वपूर्ण वेब आधारित अनुप्रयोग अपना एपीआई प्रदान करने लगे हैं। दूसरे लोग अपने प्रोग्रामों को उन एपीआई माध्यम से उन वेब अनुप्रयोगों से जोड़कर अपना काम साध सकते हैं। इसी प्रकार विण्डोज आदि प्रचालन तंत्र भी एपीआई उपलब्ध कराते हैं ताकि उस प्रचालन तंत्र पर चलने वाला अनुप्रयोग लिखने वाले लोग इन एपीआई का सहारा लेकर कुछ विशेष काम कर सकें और उसके लिये उन्हें अलग से बड़ा कोड न लिखना पड़े। 

दूसरे शब्दों में, सॉफ्टवेयरों को पुनः उपयोग (reuse) करने के लिये एपीआई एक साधन है। अच्छी एपीआई वह है जिसके उपयोग का अच्छी प्रकार वर्णन किया गया हो।
कैसिनी-होयगेन्स

[[शनि (ग्रह)|शनि]] और उसके [[शनि के छल्ले|छल्लों]] के आगे कैसिनी शोध यान का काल्पनिक चित्रण
कैसिनी-होयगेन्स (Cassini-Huygens) एक अंतरिक्ष यान मिशन है जो सन् २००४ से हमारे सौर मंडल के दूसरे सबसे बड़े ग्रह शनि और उसके प्राकृतिक उपग्रहों का अध्ययन कर रहा है। यह १९९७ में पृथ्वी से रोकेट के ज़रिये छोड़ा गया और इस मिशन में शनि के इर्द-गर्द कक्षा (ऑरबिट) में घूमने वाला एक कृत्रिम उपग्रह और शनि के सबसे बड़े चन्द्रमा टाइटन पर उतरना वाला एक यान शामिल थे। टाइटन पर उतरने वाले यान का नाम 'होयगेन्स' था और २००५ में वह मुख्य कैसिनी यान से अलग होकर उस उपग्रह पर उतरा। कैसिनी सन् २०१५ तक शनि की परिक्रमा करके उसकी तस्वीरें लेता रहेगा और उसपर जानकारी एकत्रिक कर के पृथ्वी की ओर प्रसारित करता रहेगा। २०१५ में उसे शनि के भयंकर वायुमंडल में गिराकर ध्वस्त का दिया जाएगा।
उचकुदुक

उचकुदुक () मध्य एशिया के उज़बेकिस्तान देश के नवोई प्रान्त का एक शहर है। भौगोलिक निर्देशांकों के हिसाब से यह नगर ४२°९'२४ उत्तर और ६३°३३'२० पूर्व में स्थित है। सन् २००७ में इसकी आबादी २७,००० से थोड़ी ज़्यादा अनुमानित की गई थी। यह शहर किज़िल कुम रेगिस्तान के बीच में पड़ता है। सोवियत संघ के ज़माने में यह एक 'बंद शहर' था (यानि बहार वालों को यहाँ आने पर पाबंदी थी) क्योंकि यहाँ से सोवियत संघ के परमाणु हथियारों के लिए युरेनियम की खाने चलाई जाती थी। 
उज़बेक भाषा में 'उचकुदुक' शब्द का अर्थ 'तीन कूएँ' होता है।
बोर त्रिज्या

बोर त्रिज्या () एक भौतिक नियतांक है जो अपनी सब से कम ऊर्जा वाली अवस्था में किसी हाइड्रोजन परमाणु में उसके नाभिक (न्यूक्लियस) और उसके इकलौते इलेक्ट्रॉन में होती है। इसका नाम प्रसिद्ध भौतिकविज्ञानी नील्स बोर () पर रखा गया था। इसका चिह्न a0 है और इसका माप लगभग ५.३ × १०-११ मीटर है।
प्रावस्था

200px|thumb|right|एक जार में रखा जल तथा तेल का मिश्रण 'द्रव' अवस्था में है किन्तु इसकी दो पूर्नतः भिन्न प्रास्थाएँ हैं।
भौतिक विज्ञानों में प्रावस्था (phase) से तात्पर्य किसी ऊष्मागतिकीय प्रणाली के उस प्रक्षेत्र से है जिसमें पदार्थ के सभी भौतिक गुण अपरिवर्तित रहते हैं। घनत्व, परावर्तन गुणांक, रासायनिक संरचना आदि भौतिक गुणों के अन्तर्गत आते हैं।
ब्रेक के बाद

ब्रेक के बाद 2010 में बनी भारतीय हिन्दी फ़िल्म है जिसका निर्देशन दानिश असलम ने किया है व दीपिका पादुकोण और इमरान ख़ान ने मुख्य भूमिका निभाई है। फ़िल्म में शहना गोस्वामी और युधिष्टर उर्स भाई-बहन के रूप में व शर्मीला टेगोर, नविन निस्चोल और लिलेट दुबे सह-कलाकारों के रूप में है।

*
ज़रफ़शान

thumb|220px|ज़रफ़शान शहर की एक ईमारत
ज़रफ़शान () मध्य एशिया के उज़बेकिस्तान देश के नवोई प्रान्त का एक शहर है। भौगोलिक निर्देशांकों के हिसाब से यह नगर ४१°३६'२९ उत्तर और ६४°१३'३५ पूर्व में स्थित है। सन् २००७ में इसकी आबादी ६५,००० से थोड़ी ज़्यादा अनुमानित की गई थी। यह शहर किज़िल कुम रेगिस्तान के क्षेत्र में पड़ता है लेकिन इसके लिए पानी का प्रबंध आमू दरिया से आने वाली एक २२० किमी लम्बी पाइप-लाइन से किया जाता है। ज़रफ़शान को 'उज़बेकिस्तानी सोने की राजधानी' कहा जाता है क्योंकि यहाँ पर नज़दीकी मुरुताऊ सोने की खान से सम्बंधित व्यापारिक कार्यालय हैं। ज़रफ़शान एक नया शहर है जिसकी स्थापना सोना निकालने के उद्योग की वजह से हुई और, उज़बेकिस्तान में स्थित होने के बावजूद, यहाँ रूसी लोगों की आबादी उज़बेक लोगों से अधिक हैं।
गामा फलन

thumb|right|325px|कुछ वास्तविक मानों के लिये गामा फलन का ग्राफ

गणित में गामा फलन (gamma function) वास्तव में फैक्टोरियल फलन का ही व्यापक या विस्तारित रूप है। इसे ग्रीक वर्ण 'कैपिटल गामा' (Γ) द्वारा निरूपित करते हैं। यदि "n" धनात्मक पूर्णांक हो तो :
:formula_1

गामा फलन शून्य तथा ऋणात्मक पूर्णांकों को छोड़कर शेष सभी समिश्र संख्याओं के लिये परिभाषित है। इसे निम्नलिखित इम्प्रॉपर समाकल (improper integral) के रूप में परिभाषित किया गया है-
:formula_2

इस समाकल का मान केवल धनात्मक वास्तविक भाग वाले समिश्र संख्याओं के लिये ही अभिसरित (converge) होता है।

गामा फलन अनेकों प्रायिकता-वितरण फलनों (probability-distribution functions) में आता है। यह प्रायिकता, सांख्यिकी और क्रमचय-संचय में उपयोग में आता है।
नासदीय सूक्त

नासदीय सूक्त ऋग्वेद के 10 वें मंडल का 129 वां सूक्त है। इसका सम्बन्ध ब्रह्माण्ड विज्ञान और ब्रह्मांड की उत्पत्ति के साथ है। माना जाता है की यह सूक्त ब्रह्माण्ड के निर्माण के बारे में काफी सटीक तथ्य बताता है। इसी कारण दुनिया में काफी प्रसिद्ध हुआ है।

नासदीय सूक्त में ब्रह्माण्ड की उत्पत्ति का दार्शनिक वर्णन अत्यन्त उत्कृष्ट रूप मे किया गया है ऋषियों के अद्भुत् इस ज्ञान से सिद्ध होता है कि समस्त संसार मे सभ्यता की पराकाष्ठा भारत मे देखी जा सकती थी और यह अतिशयोक्ति नही होगी ।

नासदीय सूक्त के रचयिता ऋषि प्रजापति परमेष्ठी हैं। इस सूक्त के देवता भाववृत्त है। यह सूक्त मुख्य रूप से इस तथ्य पर आधारित है कि ब्रह्मांड की रचना कैसे हुई होगी।
धातु हाइड्रोजन

[[बृहस्पति (ग्रह)|बृहस्पति]] जैसे कुछ [[गैस दानव]] ग्रहों के केन्द्रों में धातु हाइड्रोजन है
धातु हाइड्रोजन () हाइड्रोजन की ऐसी अवस्था को कहते हैं जब वह भयंकर दबाव में कुचली जाकर अवस्था परिवर्तन () करके विकृत हो जाए। भौतिकशास्त्रियों का मानना है कि ठोस (सॉलिड) धातु हाइड्रोजन में हाइड्रोजन के नाभिक (न्यूक्लियस) एक क्रिस्टल ढाँचे में सुसज्जित हो जाते हैं जिसमें एक नाभिक से दूसरी की दूरी बोर त्रिज्या (साधारण कमतरीन ऊर्जा वाले हाइड्रोजन परमाणु में उसके नाभिक और इकलौते इलेक्ट्रॉन) से भी कम हो जाती है। हाइड्रोजन परमाणुओं के इलेक्ट्रॉन अलग होकर इस ढाँचे के रिक्त स्थानों में आज़ादी से घूम सकते हैं, बिलकुल जैसा किसी धातु में देखा जाता है। और धातु ही की तरह धातु हाइड्रोजन विद्युत् की अच्छी वाहक (कंडकटर) भी होती है। द्रव (लिक्विड) धातु हाइड्रोजन में ऐसा क्रिस्टल ढांचा नहीं होता लेकिन प्रोटॉनों और ऍलॅक्ट्रॉनों का एक विद्युत्-वाहक धातु-द्रव होता है।
रेमो डीसूजा

रेमो डीसूजा (जन्म: रमेश गोपी 2 अप्रैल 1974) एक भारतीय नर्तक , कोरियोग्राफर, अभिनेता और फिल्म निर्देशक है। हालांकि वह नृत्यकला में मुख्य रूप से शामिल है। उन्होने ज्यादतर मुख्य रूप से बंगाली सिनेमा फिल्म उद्योग मे योगदान दिया है।

वह एक रियलिटी डांस शो डांस इंडिया डांस तीन जजो में से एक है। वे 2010 में शो झलक दिखला जा में जज के रूप में भारतीय अभिनेत्रियों माधुरी दीक्षित और मलाइका अरोड़ा खान के साथ दिखे थे।

वह वर्तमान में डांस इंडिया डांस (सीज़न 1 और 2) के प्रतियोगियो के साथ भारत की पहली 3D नृत्य मूवी बनाने के लिए काम कर रहे है।
भारतीय प्रौद्योगिकी संस्थान (काशी हिन्दू विश्वविद्यालय) वाराणसी

भारतीय प्रौद्योगिकी संस्थान (काशी हिन्दू विश्वविद्यालय) वाराणसी भारत का विज्ञान एवं अभियान्त्रिकी में शोध तथा स्नातक शिक्षा पर केंद्रित संस्थान है। संक्षिप्त में, यह 'आई.आई.टी. - बी.एच.यू.' के नाम से भी जाना जाता है। इसकी स्थापना सन् १९१९ में उत्तर प्रदेश के वाराणसी शहर में हुई।

यह बनारस हिंदू विश्वविद्यालय (बीएचयू) के तत्वावधान में एक इंजीनियरिंग संस्थान है। यह 13 विभागों और 3 अंतर-अनुशासनात्मक स्कूलो मे॓ तकनीकी शिक्षा प्रदान करता है। 1919 में स्थापित, यह भारत के सबसे पुराने इंजीनियरिंग संस्थानों में से एक है। इसे नियमित रूप से भारत के सबसे अच्छे इंजीनियरिंग कॉलेजों मे॓ से एक गिना गया है।

आई.आई.टी. - बी.एच.यू. परिसर वाराणसी के दक्षिणी छोर पर लगभग 1,300 एकड़ (5.3 km2) मे॓ गंगा नदी के तट पर फैला हुआ है। 1971 में, अस्तित्व में आया था। प्रौद्योगिकी संस्थान (अधिनियम) 2012 के तहत 30 अप्रैल 2012 को यह एक भारतीय प्रौद्योगिकी संस्थान (आईआईटी) मे॓ संशोधित हुआ।

स्नातक छात्रों के लिए प्रवेश भारतीय प्रौद्योगिकी संस्थान द्वारा आयोजित आईआईटी संयुक्त प्रवेश परीक्षा के माध्यम से और बाद स्नातकों के लिए इंजीनियरिंग में स्नातक योग्यता टेस्ट (गेट) के माध्यम से होता है।
रिसर्च एंड एनालिसिस विंग

रिसर्च एंड एनालिसिस विंग या संक्षेप में रॉ (हिन्दी अनुवाद: अनुसंधान और विश्लेषण स्कंध) भारत की अंतर्राष्ट्रीय गुप्तचर संस्था है। इसका गठन सितंबर १९६८ में किया गया था जब अन्वेषण ब्यूरो (जो पहले घरेलु व अंतर्राष्ट्रीय मामले संभालती थी) १९६२ के भारत-चीन युद्ध व १९६५ के भारत-पाकिस्तान युद्ध में अच्छी तरह कार्य नहीं कर पाई थी जिसके चलते भारतीय सरकार को एक ऐसी संस्था की ज़रूरत महसूस हुई जो स्वतन्त्र और सक्षम तरीके से बाहरी जानकारियाँ जमा कर सके।

रॉ का मुख्य कार्य जानकारी इकठ्ठा करना, आतंकवाद को रोकना व गुप्त ऑपरेशनों को अंजाम देना है। इसके साथ ही यह विदेशी सरकारों, कंपनियों व इंसानों से मिली जानकारी पर कार्य करना है ताकि भारतीय नीति निर्माताओं को सलाह दी जा सके।

रॉ का मुख्यालय नई दिल्ली में है और इसके निदेशक सामंत गोयल है जो पंजाब कैडर के आईपीएस अधिकारी है।
योगराज सिंह

योगराज सिंह भारत के पूर्व क्रिकेट खिलाडी हैं। वे भारत के आक्रामक बल्लेबाज युवराज सिंह के पिता हैं।

श्रेणी:क्रिकेट खिलाड़ी
श्रेणी:चंडीगढ़ के खिलाड़ी
श्रेणी:पंजाबी फ़िल्म अभिनेता
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
दाँत दर्द

[[दंतमज्जाशोथ]] जो दाँत दर्द का प्रमुख कारण है। 

दाँतों में या दांतों के आसपास होने वले दर्द को दाँत का दर्द या दन्तशूल (toothache) कहते हैं।
वाहाका डे जुएरेज़

thumb|के शहर के केंद्र।
वाहाका डे जुएरेज़ (स्पेनिश भाषा: Oaxaca de Juárez) मेक्सिको के वाहाका राज्य में स्थित एक क़स्बा है। ओक्साका के राज्य की राजधानी।
हेलेना बॉनहैम कार्टर

हेलेना बॉनहैम कार्टर (, जन्म २६ मई १९६६) एक अंग्रेज फ़िल्म अभिनेत्री है। उन्होंने अपने अभिनय करियर की शुरुआत के.एम. पेटन्स की टेलिविज़न रूपातरण "अ पैटर्न ऑफ रोज़ेस" से की थी जिसके कारण उन्हें "लेडी जेन" फ़िल्म के लिए मुख्य भूमिका दी गई। वे "अ रूप विथ अ व्यू", "फाईट क्लब" और "हैरी पॉटर" फ़िल्म शृंखला में बेलाट्रिक्स लेस्ट्रेंज की भूमिका के लिए जानी जाती है और अपने साथी टीम बर्टन के साथ अन्य फ़िल्मों, जैसे "प्लैनेट ऑफ द एप्स", "बिग फिश", "कोर्प्स ब्राइड", "चार्ली एंड द चोकोलेट फैक्ट्री", "स्विनी टोड्ड: द डीमन बार्बर ऑफ फ्लिट स्ट्रिट", "ऐलिस इन वण्डरलैण्ड" और आगामी फ़िल्म "डार्क शैडोज़", में भी भूमिकाएं निभाती है।

बॉनहैम को "द विंग्स ऑफ द डव" और "द किंग्स स्पीच" ले लिए अकादमी पुरस्कारों में नामांकन प्राप्त हुआ है और इसके साथ छः गोल्डेन ग्लोब पुरस्कारों के नामांकन, एक अंतर्राष्ट्रीय एमी पुरस्कार, एक बाफ्टा पुरस्कार और एक स्क्रीन एक्टर्स गिल्ड अवार्ड्स प्रदान किए जा चुके है। २०१२ में इन्हें कमांडर ऑफ द ऑर्डर ऑफ द ब्रिटिश एम्पायर के सम्मान से नवाज़ा गया था।
दाँत

दाँत (tooth) मुख की श्लेष्मिक कला के रूपांतरित अंकुर या उभार हैं, जो चूने के लवण से संसिक्त होते हैं। दाँत का काम है पकड़ना, काटना, फाड़ना और चबाना। कुछ जानवरों में ये कुतरने (चूहे), खोदने (शूकर), सँवारने (लीमर) और लड़ने (कुत्ते) के काम में भी आते हैं। दाँत, आहार को काट-पीसकर गले से उतरने योग्य बनाते हैं।

दाँत की दो पंक्तियाँ होती हैं, 
* जम्भिक या मैक्सिलरी (maxillar), ऊपर के जबड़े में, 
* चिबुक या मैंडिब्युलर (mandibular), निचले जबड़े में।

ऊपर का जबड़ा स्थिर रहता है और नीचे का सचल। खोपड़ी से मैंडिबुल को बाँधनेवाली पेशियों की सहायता से यह आगे पीछे तथा ऊपर नीचे चलकर काटने की और चक्राकार गति द्वारा चबाने की, क्रिया करता है। दाँत शरीर की सबसे मजबूत अस्थि है।
दक्षिण अयनांत

left|90px|thumb|उत्तरी गोलार्द्ध में दक्षिण अयनांत
दक्षिण अयनांत, वह समय है जब सूर्य आकाश में अपने दक्षिणतम बिंदु पर होता है (दक्षिणी गोलार्द्ध में सबसे उत्तरी बिंदु) और दोपहर में क्षितिज के ऊपर अपने निम्नतम उन्नयन पर नजर आता है।आमतौर पर दक्षिण अयनांत, उत्तरी गोलार्ध में प्रत्येक वर्ष 21 से 22 दिसम्बर के बीच घटित होता है, तथा दक्षिणी गोलार्ध यह घटना और 20 से 21 जून को घटित होती है।
तोपख़ाना

२००९ में [[अफ़ग़ानिस्तान|अफ़्ग़ानिस्तान]] में एक अमेरिकी तोपख़ाना (आर्टिलरी) दस्ता अपनी तोप चलाते हुए
तोपख़ाना या आर्टिलरी () किसी फ़ौज या युद्ध में सैनिकों के ऐसे गुट को बोलते हैं जिनके मुख्य हथियार प्रक्षेप्य प्रकृति के होते हैं, यानि जो शत्रु की तरफ़ विस्फोटक गोले या अन्य चीज़ें फेंकते हैं। पुराने ज़माने में तोपख़ानों का प्रयोग क़िले की दीवारों को तोड़कर आक्रामक फौजों को अन्दर ले जाना होता था लेकिन समय के साथ-साथ तोपें हलकी और अधिक शक्तिशाली होती चली गई और अब उन्हें युद्ध की बहुत सी स्थितियों में प्रयोग किया जाता है। आधुनिक युग में तोपख़ाने को ज़मीनी युद्ध का सबसे ख़तरनाक तत्व माना जाता है। प्रथम विश्वयुद्ध और द्वितीय विश्वयुद्ध दोनों में सब से अधिक सैनिकों की मृत्यु तोपख़ानों से ही हुई। १९४४ में सोवियेत तानाशाह जोसेफ़ स्टालिन ने एक भाषण में तोपख़ाने को 'युद्ध का भगवान' बताया।

आधुनिक युग की जंगों में हार-जीत में तोपख़ानों की इतनी बड़ी भूमिका रही है कि कुछ समीक्षकों के अनुसार '१६वीं सदी में तोपख़ाना ही औद्योगिक टेक्नोलॉजी की परम उपलब्धि थी' और कुछ अरसे के लिए 'तोपों का निर्माण मुख्य उद्योग था'। भारतीय उपमहाद्वीप के इतिहास में भी तोपख़ाने का बहुत प्रभाव रहा है। उदाहरण के लिए जब बाबर ने उज़्बेकिस्तान से आकर भारत पर आक्रमण किया तो वह पहला सैन्य नेता था जिसने उत्तर भारत में तोपख़ाने का प्रयोग किया। आरम्भ में यह बात उसकी जीत और मुग़ल साम्राज्य के स्थापित हो सकने की एक बड़ी वजह रही।
चिकनी चमेली

चिकनी चमेली २०१२ की फ़िल्म "अग्निपथ" का एक हिन्दी आइटम गीत है जिसका निर्माण अजय-अतुल की जोड़ी ने किया है। इस गीत को १५ दिसम्बर २०११ को प्रदर्शित किया गया था जिसमे कटरीना कैफ पर मुख्यतः यह चित्रित किया गया है और ऋतिक रोशन व संजय दत्त अन्य कलाकार है। गीत हो फ़िल्म के साथ २६ जनवरी २०१२ को रिलीज़ किया गया था। इस गीत का छायांकन गणेश आचार्य ने किया है और श्रेया घोशाल ने अपनी आवाज़ दी है।

गीत को फ़िल्म की सफलता का एक महत्वपूर्ण अंग माना जाता है।
मेड़ता

right|thumb|280px|चतुर्भुजनाथ मीरा मन्दिर
मेड़ता भारत के राजस्थान राज्य के नागौर ज़िले में स्थित एक नगर है।
मध्यमिका

मध्यमिका राजस्थान, भारत में चित्तौड़ के निकट एक प्राचीन नगरी है।

इस नगरी को अब 'नगरी' के नाम से ही जाना जाता है।
एक पुरात्मा वीर यवन ने इस नगरी को घेर लिया था, जो सम्भवत: यवन राजा मीनेंडर था।
तीसरी शताब्दी ई.पू. में यह नगर बहुत महत्त्वपूर्ण स्थान माना जाता था।
इसके खण्डहरों में मौर्यकालीन भवन के कुछ चिह्न तथा शुंग काल के दो शिलालेख प्राप्त हुए हैं।
इन शिलालेखों में अश्वमेध तथा वाजपेय यज्ञों का उल्लेख है।
कोयंबतूर उपमार्ग

कोयंबतूर उपमार्ग दक्षिण भारत के कोयंबतूर शहर के राष्ट्रीय राजमार्ग और राज्य राजमार्ग को जोड़ने वाले सड़कें का सामूहिक नाम है। 
thumb|right|मदुकरै, कोयंबतूर में एल एण्ड टी उपमार्ग।
म्व रबौल क्वीन

300px
म्व रबौल क्वीन एक यात्री नौका थी। यह नौका १९८३ में जापान में बनाए गयी थी।
बदनौर

बदनौर, राजस्थान के भीलवाड़ा जिले का एक नगर है। यह तहसील मुख्यालय है। 

; बदनौर दुर्ग
किले का नाम यहाँ के परमार शासक 'बदना' के साथ जुड़ा हुआ है। इन्होंने 845 ईस्वी में बदनापुर की स्थापना की थी जो बाद में जाकर बदनोर कहलाया। वही यहाँ से खुदाई में प्राप्त 1439 ई के एक शिलालेख से यह ज्ञात होता है कि इसे 'वर्धनपुर' भी कहा जाता था। हम्मीर रासो में भी बदनोर किले के बारे मे वर्णन मिलता है। किले में स्थित चार भुजा मन्दिर के शिलालेख से ज्ञात होता है कि बदनोर किले का निर्माण 1584 में किया गया था। किले में कई मन्दिर एवं धार्मिक स्थित है जिनमें द्वारकाधीश मन्दिर, मैया सीता मन्दिर, गोपाल मंदिर तथा किले से 2 किलोमीटर दूर स्थित कुशला माता मन्दिर प्रमुखतया हैं.
बाकू आतेशगाह

बाकू आतेशगाह की दीवारों में जड़ा एक शिलालेख, जिसकी पहली पंक्ति 'श्री गणेसाय नमः' से शुरू होती है और दूसरी ज्वालाजी (जवालाजी) को स्मरण करती है। इसपर [[विक्रम संवत]] १८०२ की तिथि है जो १७४५-४६ ईसवी के बराबर है और [[हिजरी|इस्लामी हिजरी कैलंडर]] में ११५८ () की तिथि भी १७४५ ईसवी से मेल खाती है। इसपर लिखी [[फ़ारसी भाषा|फ़ारसी]] में कुछ ग़लतियाँ हैं लेकिन यह भी 'आतिश' () यानि [[अग्नि]] का ज़िक्र करती है।
thumb|230px|बाकू आतेशगाह का मंदिर और उसके इर्द-गिर्द का क्षेत्र
बाकू आतेशगाह पर छपा सन् १९१९ का एक [[अज़रबाइजान|अज़रबैजानी]] डाक टिकट
बाकू आतेशगाह या ज्वाला मंदिर अज़रबेजान की राजधानी बाकू के पास के सुराख़ानी शहर में स्थित एक मध्यकालीन हिन्दू धार्मिक स्थल है। इसमें एक पंचभुजा (पेंटागोन) अकार के अहाते के बीच में एक मंदिर है। बाहरी दीवारों के साथ कमरे बने हुए हैं जिनमें कभी उपासक रहा करते थे। बाकू आतेशगाह का निर्माण १७वीं और १८वीं शताब्दियों में हुआ था और १८८३ के बाद इसका इस्तेमाल तब बंद हो गया जब इसके इर्द-गिर्द ज़मीन से पेट्रोल और प्राकृतिक गैस निकालने का काम शुरू किया गया। १९७५ में इसे एक संग्राहलय बना दिया गया और अब इसे देखने हर वर्ष १५,००० सैलानी आते हैं। २००७ में अज़रबेजान के राष्ट्रपति के आदेश से इसे एक राष्ट्रीय ऐतिहासिक-वास्तुशिल्पीय आरक्षित क्षेत्र घोषित कर दिया गया।
रायसेन

रायसेन, मध्य प्रदेश के रायसेन जिले का मुख्यालय तथा एक नगर है।
निगाली सागर

निगाली सागर नामक स्थान नेपाल की तराई में स्थित एक ऐतिहासिक स्थल है। यह उत्तर प्रदेश के बस्ती जिले के उत्तर में तथा रुम्मिनदेई से लगभग बीस किलोमीटर पश्चिमोत्तर में है। यहाँ एक अशोक स्तम्भ मिला है जो निगलीव गांव के पास निगाली-सागर नाम के एक विशाल सरोवर के पास खड़ा है। 

स्तम्भ लेख के अनुसार अशोक यहाँ भी पूजा के लिए आया था। गौतम बुद्ध के भी पहले के किसी कनकमुनि बुद्ध के शरीरावशेषों पर यहाँ एक स्तूप बनाया गया था।
डीज़ल इंजन

डीज़ल ईंजन एक अंतर्दहन इंजन है जो बन्द स्थान में वायु को संपीडित करने से उत्पन्न ऊष्मा का उपयोग करके ईंधन में ज्वलन (इग्नीशन) उत्पन्न करता है। इस प्रकार यह यह स्पार्क-ज्वलन इंजनों से भिन्न है क्योंकि उनमें वायु और ईंधन के मिश्रण को प्रज्वलित करने के लिए स्पार्क-प्लग का उपयोग किया जाता है। इसे संपीडन-ज्वलन इंजन (compression-ignition engine) भी कहते हैं। इससे प्राप्त यांत्रिक ऊर्जा (गतिज ऊर्जा) का उपयोग वाहन, जेनरेटर तथा अन्य कई कार्यों में लाया जाता है। इसकी ख़ोज 1892 में पेरिस में जन्मे जर्मन मूल के अभियंता रूडोल्फ़ डीज़ल ने की थी। अन्य रसायनों के अलावा यह नाइट्रोजन तथा कालिख के कण दहन के उत्पाद के रूप में छोड़ता है जो प्रदूषण का ख़तरा उत्पन्न करते हैं।

इस इंजन में वायु को प्रथमतया दबाया जाता है जिसकी वजह से इसका तापमान बढ़ता है। इसके बाद इसमें जैसे ही डीज़ल उड़ेला जाता है यह गरमी की वजह से जलने लगता है जिसकी वजह से और गर्मी पैदा होती है और यह अपने ऊपर लगे पिस्टन को धकेलता है। इस कारण से गति प्राप्त होती है जिसको कई गियरों तथा रेलों के सहारे इच्छित काम करने में लगाया जाता है।

जब तक ट्रकों, बसों और रेल इंजनों में डीज़ल का प्रयोग नहीं शुरू हुआ तब तक यह सर्वसाधरण के लिये अज्ञात ही था। इसके अन्य उपयोग भी इतने ही महत्वपूर्ण थे, पर ऐसे जान नहीं पड़ते थे। आज डीज़ल इंजन जहाजों, जनित्रों (generators), पंपो, संपीड़कों, चक्कियों, चट्टान दलित्रों, मिट्टी हटाने की मशीनों, ट्रैक्टरों आदि में काम आ रहा है। भिन्न भिन्न कार्यों के लिये डीज़ल इंजन का अकार तथा आकृति भित्र होती है।
गणितीय भौतिकी

गणितीय भौतिकी (Mathematical physics) भौतिकी की समस्याओं के समाधान के लिये गणितीय विधियों के विकास से संबन्धित है। 'गणितीय भौतिकी पत्रिका' (Journal of Mathematical Physics) इस विषय इस तरह परिभाषित करती है-
:"भौतिकी की समस्याओं के लिये गणित का अनुप्रयोग तथा ऐसे अनुप्रयोगों और भौतिकीय सिद्धान्तों के सूत्रीकरण (Formulation) के लिये समुचित गणितीय विधियों का विकास करना।"कहा जा सकता है की जो व्यक्ति ज्यादा गणित जानता है वह भौतिकी विज्ञान को सम्यक प्रकार से जान सकता है
रामकिंकर बैज

रामकिंकर बैज (बंगला: রামকিঙ্কর বেইজ) (20 मई 1910 – 2 अगस्त 1980) भारत के प्रसिद्ध मूर्तिकार थे। आधुनिक भारतीय मूर्तिकला के अग्रदूतों में उनकी गणना होती थी।

रामकिंकर बैज का जन्म पश्चिम बंगाल के बांकुरा में एक आर्थिक और सामाजिक रूप से विपन्न परिवार में हुआ। अपने दृढ़ संकल्प से वह भारतीय कला के प्रतिष्ठित प्रारंभिक आधुनिक कलाकारों में से एक बने। भारतीय कला में उनके अतुल्य योगदान के लिए वर्ष 1970 में भारत सरकार ने उन्हें पद्म भूषण से सम्मानित किया। रामकिंकर जी की स्मारकीय शिल्पकृतियों ने सार्वजनिक कला में अपना एक अलग प्रतिमान स्थापित किया। 
बैज ने 427cm की (संथाल परिवार) नामक शिल्प का निर्माण किया। बैज ने सुजाता , कन्या तथा कुत्ता , अनाज की ओसाई आदि विशेष प्रसिद्ध चित्र तथा मूर्तियां बनाई है।
 वे प्रधानत: मूर्तिकार थे। सीमेंट, प्लास्टर तथा पत्थर से उन्होंने अनेक मूर्तियां बनाई है और प्राय प्रफुल्ल, जीवनी शक्ति से भरपूर तथा विकासशील जीवन की विषयों को ही उन्होंने मूर्तिमान किया है।
पन्ना, मध्य प्रदेश

पन्ना, मध्य प्रदेश, भारत में स्थित एक शहर है। यह पौराणेतहासिक नगर है इसका उल्लेख विष्णु पुराण और पद्मपुराण में किलकिल प्रदेश से आता है वाकटाक वंश की उत्पत्ति स्थल है। नागवंश की कुलदेवी पद्मावती किलकिला नदी के तीरे विराजित हैं इसके कारण इसका नाम पद्मा और बाद में परना झिरना और पन्ना हुआ। 1675 में बुंदेलखंड के शासक छत्रसाल द्वारा उनके आध्यात्मिक गुरु स्वामी प्राणनाथ के आदेश पर राजधानी बनाए जाने के कारण इस शहर का महत्त्व बढ़ गया। यहाँ स्थित ऐतिहासिक महत्त्व के भवनों में संगमरमर के गुंबद वाला स्वामी प्राणनाथ मंदिर (1795) और श्री बलदेवजी मंदिर शामिल हैं। और बुंदेलखण्ड के प्रसिद्ध श्री युगलकिशोर मंदिर में देश की भगवान श्रीकृष्ण का अष्टसिद्ध शालिगराम विग्रह है। पन्ना स्थित बलदेव मंदिर लंदन पैलेस श्रेणी पर आधारित है। पन्ना प्राणनाथ मंदिर प्रणामी संप्रदाय के लोगो का प्रमुख केंद्र है। महाभारत कालीन विराट नगर की पहचान यहां के बरहटा से की जाती है। 1921 में यहाँ नगरपालिका गठन हुआ था। इसके आसपास के क्षेत्र मुख्यत: भूतपूर्व पन्ना और अजयगढ़ रियासतों के हिस्से हैं। इसमें पन्ना श्रृंखला नामक पर्वतीय क्षेत्र भी शामिल है, जो विंध्य श्रृंखला की शाखा है। त्रेता युग मे भगवान श्रीराम चित्रकुुुट होते हुये पंंन्ना से पवई तेहशील आस पास प्रसिद्ध स्थल बृजपूर के निकट बृहस्पति कुंड , सारंगपूर के निकट सुुतीक्ष्ंण ऋषि का आश्रम, बडगांव के निकट ऋषि अग्निजिह का आश्रम सलेहा के निकट अगस्तमुनि का आश्रम, सिद्धनाथ आश्रम कुछ समय बिताया। चंद्रगुप्त के गुरु चाणक्य के जन्मस्थली सलेहा से 4 कि॰मी॰ दूर प्रसिद्ध चौमुखनाथ  शिवमन्दिर है। पवई तेहशील के निकट स्थित कलेही माता का मन्दिर , हनुभाटे चान्दे के प्रसिद्ध पहाड़िया ,तेंदूघाट प्रसिद्ध स्थल है जो मनोहर स्थल हैं
टीजीवी

right|300px
thumb|right|300px|टीजीवी "डुप्लेक्स" पैरिस में
टीजीवी (, अर्थात "बेहद तेज़ रेल") फ्रांस की एक उच्च गति की रेल सेवा है जिसे एसएनसीएफ वोएजेस चलती है जों एसएनसीएफ की लंबी दुरी की रेल का विभाग है जों फ्रांसीसी राष्ट्रिय रेल के अंतर्गत काम करता है।
टेम्परा चित्रण

300px|right|thumb|कानवास पर टेम्परा चित्रण : पीटर ब्रुघेल की 'The Misanthrope' नामक कृति, 1568 

टेंपरा (Tempera) चित्र बनाने का एक परंपरागत विधान (टेकनीक) है और आज भी बहु प्रचलित है। टेंपरा चित्रण की मुख्य विशेषता यह है कि इसमें किसी प्रकार के संश्लेषयुक्त पदार्थ (बाइंडिंग मैटीरियल) के साथ जलीय रंगों (वाटर कलर) का प्रयोग करते हैं। उक्त पदार्थ गोंद, अंडा केसिन आदि हो सकता है। इसमें रंगों का पारदर्शी रूप में प्रयोग नहीं होता। दूसरी ओर शुद्ध जलीय रंगविधान (वाटर कलर टेकनीक) में रंग पारदर्शी ही रही हैं परंतु यह विधान दो-ढाई सौ वर्षों से ही चला है।

टेंपरा प्रणाली सभी देशों में प्रचलित है। इसके लिये दीवार, कपड़ा, काष्ठफलक, रेशम, कागज, भोजपत्र आदि कोई भी वस्तु आधार हो सकती है। उसपर टेंपरा प्रणाली से रंग लाकर चित्र बनाया जा सकता है। टेंपरा प्रणाली से भितिचित्रों के बनाने में उसपर एक विशेष प्रकार की जमीन तैयार करनी पड़ती है। उदाहरण के लिए अजंता में भीत को खुरदरा कर उसपर गोबर, कपड़े की महीन लुग्दी, छनी हुई मिट्टी, धान की भूसी और अलसी का लेप पलस्तर के रूप में किया गया। ऐसे कई स्तर एक के ऊपर एक करके लगाए गए कि वह शीशे के समान समतल हो गया। इस आधार या जमीन पर रंग लगाए गए, जो कुछ खनिज रंग थे जैसे गेरू, हिरौंजी, रामरज, कुछ पत्थरों को पीसकर बनाए गए जैसे लाजवर्द और दहने फिरंग, कुछ रासायनिक जैसे हरा ढाबा, आलतां, शंख या जस्ते से बना सफेदा आदि। भारत में इसी परंपरा का प्रयोग अन्य गुफाचित्रों में यथा बादामी, सित्तन्नवासल, तंजोर, कोचीन आदि में हुआ है। इसी प्रकार राजस्थानी, मुगल, पहाड़ी शैलियों में भी इसी का एक विभेद प्रयुक्त हुआ जिसे गुआश (Gouache) शैली कहते हैं। इसमें रंगों की कई तहें लगाते हैं, परंतु प्रत्येक दो तहों के बीच सफेदे की एक तह (अस्तर) दे देते। इससे रंग में सोने जैसी चमक आ जाती और उसकी तह मोटी हो जाती। परंतु प्राय: सफेदे में गोंद अधिक होने से ये रंग तड़ककर टूट गए।

चीन में चाऊ (Chou), तांग (Tang), सुंग (Sung), मिंग (Ming) आदि कालों में भी टेंपरा प्रणाली का उपयोग हुआ। यहाँ जमीन पर सरेस का अस्तर दिया जाता और कभी-कभी फिटकरी के पानी का।

जापान में भी इस विधान का प्रयोग हुआ, उदाहरणार्थ, होरियुजी (Horiyuji) मंदिर में चित्रित अवलोकितेश्वर की आकृति इसी प्रणाली में है।

यूरोप में एत्रुस्कुल चित्र, माइकीनी ग्रीक चित्र या इजिप्त के पिरामडों के चित्र इसी प्रणाली में बने हैं। रेनेसां (Renaissance) युग के जिओत्तो (Giotto), मासाच्चिओ (Masaccio), पिअरो देला फ्रांचेस्का (Peiro della Francesca), माइकेल ऐंजेलो आदि के चित्र इसी विधान में बने। तैल-चित्र-विधान 500 वर्षों से ही चल रहा है, उसके पूर्व टेंपरा का विधान था। अब भी कुछ चित्रकार इस शैली को पसंद करते हैं क्योंकि इसमें तूलिका बेरोक-टोक चलती है (रंगमाध्यम के कारण रुकती नहीं); रगों का भी अधिक सामंजस्य संभव है।
नाज़ीवाद

thumb|नाज़ीवाद जर्मनी का ध्वज
नाज़ीवाद, जर्मन तानाशाह एडोल्फ़ हिटलर की विचार धारा थी। यह विचारधारा सरकार और आम जन के बीच एक नये से रिश्ते के पक्ष में थी। इस के अनुसार सरकार की हर योजना में पहल हो परंतु फिर वह योजना जनता-समाज की भागिदारी से चले। कट्टर जर्मन राष्ट्रवाद, देशप्रेम, विदेशी विरोधी, आर्य और जर्मन हित इस विचार धारा के मूल अंग है। नाज़ी यहुदियों से सख़्त नफ़रत करते थें और यूरोप और जर्मनी में हर बुराई के लिये उन्हें ही दोषी मानते थे। नाज़ीयों ने केंद्र में अपनी सरकार बनते ही जर्मनी में हिटलर की तानाशाही स्थापित की और फिर यहुदियों के जर्मनी में दिन भर गये। द्वितीय विश्व युद्ध में यहुदियों के क़त्लेआम के पीछे भी नाज़ीयों का ही हाथ था।

श्रेणी:नाज़ी जर्मनी
बार्मी आर्मी

right|thumb|280px|सिडनी क्रिकेट ग्राउंड में बार्मी आर्मी
बार्मी आर्मी अंग्रेज क्रिकेट प्रशंसकों का एक अर्द्ध संगठित समूह है, जो अपने सदस्यों में से कुछ के लिए अंग्रेजी क्रिकेट टीम के विदेशी दौरों के दौरान, टीम का अनुसरण करने के लिए दौरा पार्टियों की व्यवस्था करती है। नाम टीम के उन अनुयायियों के लिए भी लागू होता है जो मैच के समय की गतिविधियों में शामिल होते हैं, परन्तु यह जरूरी नहीं कि वे संगठित दौरे के हिस्से के रूप में यात्रा करें।

समूह को यह नाम ऑस्ट्रेलियाई मीडिया ने इंग्लैंड के 1994–95 ऑस्ट्रेलियाई दौरे के दौरान दिया था, उस समय समूह कम संगठित था।
महामार्ग इंजीनियरी

right|thumb|300px|१९३६ से १९३९ की अवधि में जर्मन सड़कें (जर्मन आटोबान)

महामार्ग इंजीनियरी या जनपथ इंजीनियरी (Highway engineering), सिविल इंजीनियरी की एक शाखा है जो सड़कों, पुलों, सुरंगों के नियोजन, डिजाइन, निर्माण, परिचालन, और रखरखाव से सम्बन्धित है। द्वितीय विश्वयुद्ध के पश्चात २०वीं शताब्दी के उत्तरार्ध में महामार्ग इंजीनियरी का महत्व काफी बढ़ गया।
चन्द्रपुर

चंद्रपुर (Chandrapur), जिसका भूतपूर्व नाम चांदा (Chanda) था, भारत के महाराष्ट्र राज्य के चंद्रपुर ज़िले में स्थित एक नगर है। यह उस ज़िले का मुख्यालय भी है। यह इन्द्र देवता की नगरी के रूप में विख्यात है और इसे इन्द्रपुरी भी कहते हैं।

चन्द्रपुर पूर्वी महाराष्ट्र में वर्धा नदी की एक सहायक नदी इरई और झरपट के तट पर स्थित है। चंद्रपुर का अर्थ है, 'चंद्रमा का घर'। चंद्रपुर में एक इंजीनियरिंग कॉलेज भी है। जंगल औऱ बाघों के लिये पहचाना जाने वाला ये शहर गोंड़कालीन प्राचीन ऐतिहासिक धरोहरो के लिए भी पहचाना जाता है। महाकाली देवी, अंचलेश्वर मंदिर के साथ 550 वर्ष प्राचीन गोंड राजाओं द्वारा निर्मित किला भी है। गडचिरोली, नागपुर, यवतमाल आदि जिलों की सीमा चन्द्रपुर से लगती है।
कच्चा लोहा

right|thumb|कच्चा लोहा या 'पिग आइरन'

लौह अयस्क को अधिक कार्बन वाले ईँधन (जैसे कोक के साथ प्रगलित करने पर जो माधयमिक उत्पाद (intermediate product) बनता है उसे कच्चा लोहा (Pig iron) कहते हैं। इसमें प्रायः चूने के पत्थर को फ्लक्स के रूप में प्रयोग करते हैं। ईंधन के रूप में चारकोल और एंथ्रासाइट भी प्रयोग किये जा सकते हैं। कच्चे लोहे में कार्बन की मात्रा बहुत अधिक होती है (प्रायः 3.5–4.5%)। इसके कारण कच्चा लोहा बहुत भंगुर (brittle) होता है। इसे वेल्ड भी नहीं किया जा सकता। अतः इसका सीधे तौर पर बहुत कम उपयोग होता है।

वात्या भट्ठी से कच्चा लोहा ही निकलता है। वस्तुतः 'कच्चा लोहा' लौह, कार्बन, सिलिकन, मैंगनीज, फॉस्फोरस और गंधक की मिश्रधातु है। यह एक माध्यमिक उत्पाद है जिसकी और प्रसंस्करण करके अन्य उत्पाद बनाये जाते हैं। अन्य चीजें बनाने के लिए यह एक 'कच्चा माल' है इसी से इसका 'पिग आइरन' नाम पड़ा है।

वर्गीकरण :कच्चे लोहे को चार भागों में बाटा गया है।
1.बेसेयर पिग
2.ग्रे पिग
3.वाइट पिग
4.मोटल पिग

1.बेसेयर पिग: 
 यह हेपेटाइड अयस्क से प्राप्त होता है।यह cu,p ओर s से मुक्त होना चाहिये।तथा शुष्म मात्रा में सिलिकॉन,मेगनीज की उपस्थिति पिग आयरन के गुण को सुधारने में सहायक होती है।
2.ग्रे पिग:
 ऐसे foundry पिग के नाम से भी जाना जाता है।भट्टी में उच्च ताप पर ईधन व कच्चे पदार्थ को जलाकर ऐसे प्राप्त किया जाता है।यह पिग की मृदु verity होती है।इसका उपयोग मुख्यतः cast आयरन की कास्टिंग के लिये किया जाता है।
3.वाइट पिग:
 भट्टी के कम ताप पर कच्चे पदार्थो को जलाकर ऐसे प्राप्त किया जाता है।इसमें सयुंक्त कार्बन अधिक मात्रा में होता है। यह hard व मृदु होता है।उच्च कोटी की कास्टिंग के लिये उपयोगी नही होता ।इसे आसानी से गलाया जा सकता है।
4.मोटल पिग:
 यह पिग में ग्रे व वाइट पिग दोनो के ही गुण होते है।यह प्रबल होता इसमे अधिक मात्रा सयुंक्त कार्बन की होती है।यह हल्के आभूषणों की कास्टिंग में उपयुंक्त नही होता है ।इसका उपयोग भारी कास्टिंग में किया जाता है।
करेडा खुर्द

करेडा खुर्द भारतीय राज्य राजस्थान के जयपुर जिले के चाकसू पंचायत समिति का पंचायत मुख्यालय है।

यह चाकसू से 6 किमी पश्चिम में स्थित है। करेडा खुर्द पचांयत मुख्यालय में 8 गांव आते हैं यथा करेडा खुर्द, कल्याणपुरा, रायपुरिया, आजमनगर, उदयपुरिया, आदि। गांव में अधिकाशंत जाट जाति के लोग निवास करते हैं इसमे ९० प्रतिशत जाट, २ प्रतिशत बलाई, ७ प्रतिशत कुम्हार, १ प्रतिशत राणा जाति के लोग निवास करते हैं। जो अन्य पिछडा वर्ग में आते हैं। गांव की साक्षरता ८० प्रतिशत है।
शाखा

thumb|right|पेड़ की शाखाएँ या टहनियाँ
शाखा पेड़ का लकड़ी वाला वह भाग होता है जो कि तने से जुड़ा होता है लेकिन तने का भाग नहीं होता है।
पेड़ के तने से कई शाखाएँ जुड़ी होती हैं। प्रत्येक शाखा की कई उप-शाखाएँ भी होती हैं और कई शाखाएँ तथा उप-शाखाएँ मिलकर एक जालनुमा छत बुनती हैं जिसकी वजह से पेड़ को उसकी छतरी मिलती है। इस अर्थ में शाखा को टहनी भी कहते हैं। 
शाखा किसी विषय विशेष के उप-भाग को भी कहते हैं। उदाहरण के लिए-भौतिकी विज्ञान की एक शाखा है।
किसी मृग के दो प्रमुख सींगों से निकले छोटे-छोटे सींगों को भी शाखा कहते हैं।

श्रेणी:पौधों के अंश
फ़र्गी

स्टेसी एन्न फर्ग्युसन (, जन्म २७ मार्च १९७५) जिन्हें अपने मंच के नाम फ़र्गी से आम तौर पर जाना जाता है, एक अमरीकी गायिका, गीत लेखकिका, अभिनेत्री, टेलिविज़न होस्ट और फैशन डिजाइनर है। वह पहले बच्चों के टेलिविज़न धारावाहिक शृंखला "किड्स इन्कॉर्पोरेटेड" और वाइल्ड ऑर्किड की सदस्य थी। वह द ब्लैक आइड पीस की महिला गायक है जिनके साथ उन्होंने विश्वभर में रिकोर्ड सफलता हासिल की है। उनके एकल अल्बम के पाँच गीत "बिलबोर्ड" हॉट १०० के शीर्ष पाँच गीत थे जिनमे से तिन बाद में नंबर एक के पायदान पर रहे।

वाइल्ड ऑर्किड को २००१ में छोड़ने के बाद फर्ग्युसन ने द ब्लैक आइड पिस में शामिल होना पसंद किया। द ब्लैक आइड पिस के साथ उनके कई अल्बम सफल रहे जिसके पश्च्यात उन्होंने अपना एकल अल्बम "द डचेस" सितंबर २००६ में रिलीज़ किया जों एक सफल अल्बम रहा। द ब्लैक आइड पिस ने फर्ग्युसन के साथ रिलीज़ अपने तीसरे अल्बम "द इ.एन.डी" में पुनः अपनी सफलता दोहराई और इसके साथ उन्होंने "बिलबोर्ड" हॉट १०० में अपनी पहली नंबर एक की शृंखला स्थापित की। २००९/२०१० में फर्ग्युसन ने अपने ग्रुप के साथ दौरा शुरू किया और बाद में अपना परफ्यूम "आउटस्पोकन" एवॉन के अंतर्गत मई २०१० में लॉन्च किया।

उन्होंने द ब्लैक आइड पिस की साथ अपनी सफलता पुनः दोहराई जब उन्होंने "द बिगिनिंग" अल्बम को नवंबर २०१० में रिलीज़ किया।